**Ministru kabineta rīkojuma projekta “Par valsts augstskolu tipiem ” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikt valsts augstskolu tipus saskaņā ar Augstskolu likuma grozījumiem (redakcijā, kas stāsies spēkā 2021.gada 16.augustā) kuri nosaka, ka augstskolu dibinātājs to veic līdz 2021. gada 31. augustam. Tips ir noteikts izvērtējot 16 valsts augstskolu atbilstību zinātnes universitātes, mākslu un kultūras universitātes, lietišķo zinātņu universitātes un lietišķo zinātņu augstskolas statusam.Stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija ir sagatavojusi Ministru kabineta rīkojuma projektu “Par valsts augstskolu tipiem” (turpmāk – projekts) saskaņā ar Augstskolu likuma (redakcijā, kas stāsies spēkā 2021.gada 16.augustā) (turpmāk – Likums):1. 3.panta pirmo daļu, kas nosaka, ka augstskolas ir augstākās izglītības un zinātnes institūcijas, kas īsteno akadēmiskas un profesionālas studiju programmas, kā arī veic zinātnisko darbību un nodarbojas ar māksliniecisko jaunradi. Ir šāda tipa augstskolas: zinātnes universitātes, mākslu un kultūras universitātes, lietišķo zinātņu universitātes un lietišķo zinātņu augstskolas. Augstskolas tipu nosaka tās dibinātājs;
2. pārejas noteikumu 71.punktu, kas nosaka, ka tādas augstskolas dibinātājs, kura augstskola reģistrēta Izglītības iestāžu reģistrā līdz 2021. gada 15. augustam, līdz 2021. gada 31. augustam nosaka attiecīgās augstskolas tipu, ņemot vērā Likuma 3.1, 3.2, 3.3 vai 3.4 panta noteikumus.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Pašreizējā situācijā, saskaņā ar Likuma pārejas noteikumu 71.punktu augstskolas dibinātājam, kura augstskola ir reģistrēta Izglītības iestāžu reģistrā līdz 2021. gada 15. augustam, ir uzdots līdz 2021. gada 31. augustam noteikt savas dibinātās augstskolas tipu, ievērojot Likuma 3.panta pirmajā daļā noteikto, ka augstskolas ir augstākās izglītības un zinātnes institūcijas, kas īsteno akadēmiskas un profesionālas studiju programmas, kā arī veic zinātnisko darbību un nodarbojas ar māksliniecisko jaunradi, un ka ir četru tipu augstskolas: zinātnes universitātes, mākslu un kultūras universitātes, lietišķo zinātņu universitātes un lietišķo zinātņu augstskolas.Minētie augstskolas tipi ir atšķirīgi ar augstskolas darbības mērķi, stratēģiskās specializācijas mērogu, kā arī ar atšķirīgiem augstskolas uzdevumiem, kas augstskolai izvirzīti tās mērķu sasniegšanai, kas ir norādīts Likuma un 3.1, 3.2, 3.3 vai 3.4 pantā.Atbilstoši Likuma 8.panta pirmajai daļai augstskolas var dibināt valsts, citas juridiskās, kā arī fiziskās personas, tajā skaitā ārvalstu juridiskās un fiziskās personas, ievērojot Likuma un citu normatīvo aktu noteikumus, savukārt šā panta otrā daļa nosaka, ka valsts augstskolas dibina Latvijas valsts Ministru kabineta personā Ievērojot minēto, projekta mērķis un būtība ir Ministru kabinetam kā valsts augstskolu dibinātājam valsts vārdā noteikt augstskolas tipu šādām 16 valsts dibinātām augstskolām (turpmāk – augstskolas):Banku augstskola;Daugavpils Universitāte;Jāzepa Vītola Latvijas Mūzikas akadēmija;Latvijas Jūras akadēmija;Latvijas Kultūras akadēmija;Latvijas Nacionālā aizsardzības akadēmija;Latvijas Lauksaimniecības universitāte;Latvijas Mākslas akadēmija;Latvijas Sporta pedagoģijas akadēmija;Latvijas Universitāte;Liepājas Universitāte;Rēzeknes Tehnoloģiju akadēmija;Rīgas Stradiņa universitāte;Rīgas Tehniskā universitāte;Ventspils Augstskola;Vidzemes Augstskola.Projektā augstskolām noteiktais tips noteikts atbilstoši Likuma 3.1, 3.2, 3.3 vai 3.4 pantā noteiktajām prasībām, tajos definētajos atbilstības rādītājos, kuriem ir noteiktas konkrētas sasniedzamās vērtības, ņemot vērā gan augstskolas pēdējo gadu laikā sasniegtos rezultātus šajos rādītājos, gan balstoties uz potenciālajām šo rādītāju izmaiņām, tajā skaitā, ņemot vērā indikatīvi paredzētās investīcijas augstākajā izglītībā un zinātnē, kuras ir noteiktas Izglītības attīstības pamatnostādnēs 2021.-2027.gadam[[1]](#footnote-1) un Zinātnes, tehnoloģijas attīstības un inovācijas pamatnostādnēs 2021.-2027.gadam[[2]](#footnote-2).Izvērsta informācija par konkrētas augstskolas atbilstību Likuma 3.1, 3.2, 3.3 vai 3.4 pantā noteiktajām prasībām ir pievienota anotācijas pielikumā „Augstskolu tipa definēšanas principi un rezultāti” (datne: IZManotp\_290721\_tipi).Augstskolu tipi ir noteikti, nebalstoties uz mehānisku kvantitatīvo un kvalitatīvo rādītāju vērtību izpildes statusa noteikšanu, bet tiek ņemtas vērā faktiskās augstskolu iespējas Likumā noteiktās prasības izpildīt līdz 2025. gadam, ņemot vērā, ka Likuma pārejas noteikumu 72.punkts nosaka, ka Akadēmiskās informācijas centrs no 2022. gada 1. janvāra līdz 2024. gada 31. decembrim izvērtē Izglītības iestāžu reģistrā līdz 2021. gada 15. augustam reģistrēto augstskolu atbilstību dibinātāja noteiktajam augstskolas tipam. Ja Akadēmiskās informācijas centrs pieņem lēmumu par augstskolas atbilstību noteiktam tipam, tad izdara attiecīgu ierakstu Augstskolu reģistrā. Ja Akadēmiskās informācijas centrs konstatē, ka augstskola neatbilst dibinātāja noteiktajam tipam, tas izsaka priekšlikumu dibinātājam noteikt citu augstskolas tipu. Ja augstskolas dibinātājs līdz 2025. gada 31. decembrim nav pieņēmis lēmumu par augstskolas tipa maiņu atbilstoši Akadēmiskās informācijas centra norādītajam, augstskola zaudē tiesības izsniegt valstiski atzītu diplomu. Ja augstskola līdz 2024. gada 31. decembrim nav iesniegusi Akadēmiskās informācijas centram pieteikumu ar lūgumu izvērtēt tās atbilstību noteiktam augstskolu tipam, tā zaudē tiesības izsniegt valstiski atzītu diplomu. Nosakot augstskolām atbilstošo tipu, tika piemērots princips to noteikt piesardzīgi, lai izvairītos no iespējamām situācijām, kurās augstskolai varētu tikt noteikts cits tips vēlāk, pēc jaunāku rezultātu izpildes apkopošanas, pazeminot to, kam var būt negatīvs efekts uz augstskolas reputāciju un prestižu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts dibinātas augstskolas, Izglītības un zinātnes ministrija, Veselības ministrija, Zemkopības ministrija, Kultūras ministrija, Aizsardzības ministrija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē tiks nodrošināta, ievietojot informāciju par noteikumu projektu IZM tīmekļvietnes www.izm.gov.lv sadaļā “Sabiedrības līdzdalība” <https://www.izm.gov.lv/lv/sabiedriskajai-apspriesanai-nodotie-normativo-aktu-projekti-2021g>, aicinot sabiedrības pārstāvjus rakstiski sniegt viedokli par projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv. Paziņojums par līdzdalības procesu tiks nosūtīts arī Valsts Kancelejai. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties projekta izstrādē, sniedzot atzinumu un viedokli par projektu.. |
| 3. | Sabiedrības līdzdalības rezultāti | Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad attiecīgi tie tiks vērtēti projekta saskaņošanas procesā un attiecīgi tiks precizēts projekts un tā anotācija pirms projekta iesniegšanas izskatīšanai Ministru kabineta sēdē. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Veselības ministrija, Zemkopības ministrija, Kultūras ministrija, Aizsardzības ministrija, valsts dibinātas augstskolas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav plānota esošo institūciju likvidācija vai reorganizācija kā arī jaunu institūciju izveide. |
| 3. | Cita informācija | Nav  |

Izglītības un zinātnes ministre A.Muižniece

Vīza:

Valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja Santa Šmīdlere

 Paiders, 67047936

 janis.paiders@izm.gov.lv

1. Apstiprinātas ar Ministru kabineta 2021. gada 22. jūnija rīkojumu Nr. 436 https://likumi.lv/ta/id/324332-par-izglitibas-attistibas-pamatnostadnem-2021-2027-gadam [↑](#footnote-ref-1)
2. Apstiprinātas ar Ministru kabineta 2021. gada 14. aprīļa rīkojumu Nr. 246 https://likumi.lv/ta/id/322468-par-zinatnes-tehnologijas-attistibas-un-inovacijas-pamatnostadnem-20212027-gadam [↑](#footnote-ref-2)